John Logie Baird
Store norske leksikon,Teknologi og industri,Teknologi- og industrihistorie,Internasjonal teknologi- og industrihistorie
John Logie Baird var en skotsk ingeniør og oppfinner som er mest kjent som en av hovedpersonene bak utviklingen av fjernsynet.
Baird var utdannet i Glasgow. Han foretok i 1925 den første trådløse billedoverføring over en avstand på tre meter. I 1926 arrangerte han den første offisielle fjernsynsdemonstrasjon og i 1928 trådløs overføring av levende bilder fra London til New York.Bairds meget enkle fjernsynsbilder var basert på mekanisk billedavsøkning (Nipkowskive), og hvert bilde var bygget opp av 30 linjer. I løpet av 1929 ble Bairds fjernsynsystem tatt i bruk i offisielle forsøkssendinger i London og Berlin. Baird demonstrerte alt i 1928 det første primitive fargefjernsyn og står dermed som pioner også på dette området.I begynnelsen av 1930-årene ble det klart at hans mekaniske systemer var basert på foreldet teknikk, og da elektronisk fjernsyn for alvor slo igjennom i Storbritannia i 1937, ble Baird desillusjonert og ruinert. Ingen av Bairds tekniske løsninger er i bruk i dag. Les mer i Store norske leksikon radio og fjernsyn i Storbritannia massemedier i Storbritannia TV - organisering og programvirksomhet